Depressie onder tieners—Waarom? Wat kan help? — Wagtoring – AANLYN BIBLIOTEEK
g17 nr. 1 bl. 3-7
"WANNEER ek depressief voel, wil ek niks doen nie, nie eers die dinge waarvan ek gewoonlik hou nie. Ek wil net slaap. Ek voel dat niemand vir my kan lief wees nie, en dat ek waardeloos en 'n las vir ander is", sê Anna.*
Fisiese faktore. Soos in Julia se geval, kan depressie oorerflik wees. 'n Mens se gene kan dus 'n rol speel en moontlik 'n chemiese wanbalans in die brein veroorsaak. Ander fisiese faktore wat tot depressie kan lei, sluit in hartvatsiekte, hormoonvlakke wat verander en dwelmmisbruik. Wanneer iemand oor 'n lang tydperk dwelms misbruik, kan dit nie net depressie veroorsaak nie, maar dit ook vererger.*
Matige tot ernstige depressie kan gewoonlik behandel word met medikasie en terapie deur 'n gesondheidsdeskundige.* Jesus Christus het gesê: "Dié wat sterk is, het nie 'n geneesheer nodig nie, maar dié wat siek is, het wel" (Markus 2:17). En siekte kan enige deel van ons liggaam aantas, selfs ons brein! Wat met jou liggaam gebeur, het 'n uitwerking op jou verstand. Daarom is dit dalk nodig om jou leefstyl te verander.
Honderde siektes, medisyne en dwelms kan 'n uitwerking hê op hoe 'n persoon voel. Daarom is dit belangrik dat 'n mens na 'n dokter toe moet gaan.
Ontwaak! staan nie enige spesifieke behandeling of terapie voor nie.
Dit wil voorkom asof tienermeisies meer geneig is om aan depressie te ly as seuns. Een faktor is moontlik dat meisies dikwels emosioneel, fisies en seksueel misbruik word. "Die stresvolle wêreld daarbuite en ons eie vrees en onsekerheid binne in ons kan ons uiteindelik heeltemal oorweldig", skryf Sharon Hersh, 'n professionele raadgewer. Meisies word ook maklik beïnvloed deur die media se idee van hoe die "ideale" meisie moet lyk. As 'n meisie voel dat sy nie mooi genoeg is nie of te bekommerd is oor hoe haar maats haar beskou, kan sy makliker aan depressie begin ly.*